
บทสรุปสำหรับผู้บริหาร
โรงเรียนบ้านนาทวีได้ดำเนินงานด้านการสร้างความเข้มแข็งของระบบประกันคุณภาพภายในอย่างต่อเนื่องจนถึงปัจจุบัน โดยได้ดำเนินงานตามกฎกระทรวง  การประกันคุณภาพการศึกษา พ.ศ. 2562  ดังนี้
1.  กำหนดมาตรฐานการศึกษาของสถานศึกษาให้สอดคล้องกับมาตรฐานชาติ และมาตรฐานการศึกษาของต้นสังกัด สภาพบริบท ปัญหา ความต้องการโดยเน้นการมีส่วนร่วม
2.  การจัดทำแผนพัฒนาคุณภาพการจัดการศึกษาของสถานศึกษาและแผนปฏิบัติการประจำปีให้สอดคล้องกับมาตรฐานการศึกษาของสถานศึกษา   
3.  ปฏิบัติงานโครงการและกิจกรรมต่าง ๆ ตามแผนปฏิบัติการประจำปี
4.  จัดให้มีการประเมินผลและตรวจสอบคุณภาพการศึกษา ติดตามผลการดำเนินการอย่างต่อเนื่อง 
5.  จัดทำรายงานผลการประเมินตนเอง นำมาพัฒนาคุณภาพการจัดการศึกษา/ส่งหน่วยงานต้นสังกัด
ผลการดำเนินงาน
	ผลการประเมินตนเองของสถานศึกษาระดับการศึกษาขั้นพื้นฐาน  อยู่ในระดับยอดเยี่ยม
	จากผลการดำเนินงาน โครงการ และกิจกรรมต่าง ๆ ส่งผลให้โรงเรียนบ้านนาทวีจัดการพัฒนาคุณภาพการศึกษาประสบผลสำเร็จตามที่ตั้งเป้าหมายไว้ในแต่ละมาตรฐาน จากผลการประเมินสรุปได้ว่า ผลการประเมินตนเองของโรงเรียนระดับการศึกษาขั้นพื้นฐานอยู่ในระดับยอดเยี่ยม ทั้งนี้เพราะมาตรฐานที่ 1 คุณภาพนักเรียน อยู่ในระดับยอดเยี่ยม  มาตรฐานที่ 2 กระบวนการบริหารและการจัดการ อยู่ในระดับยอดเยี่ยม  มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญ อยู่ในระดับดีเลิศ
มาตรฐานที่ 1 คุณภาพนักเรียน
โรงเรียนบ้านนาทวี ขับเคลื่อนการดำเนินงานในการพัฒนาคุณภาพผู้เรียนอย่างเป็นระบบและต่อเนื่อง มีโครงการ/กิจกรรมที่จัดขึ้นเพื่อส่งเสริมศักยภาพของผู้เรียนอย่างชัดเจน ทำให้ผู้เรียนมีผลสัมฤทธิ์ทางการเรียนสูงกว่าเป้าหมายที่โรงเรียนตั้งไว้ ซึ่งสูงกว่าเป้าหมายในทุกกลุ่มสาระการเรียนรู้และทุกระดับชั้น ภาพรวมเฉลี่ยร้อยละ 82.01  สูงกว่าเป้าหมาย +4.01 มีความสามารถด้านการอ่านออกเขียนได้ การสื่อสารและการคิดคำนวณได้ตามระดับชั้น ผู้เรียนชั้นประถมศึกษาปีที่ 1 มีผลการประเมินความสามารถด้านการอ่าน (RT) ด้านการอ่านออกเสียง มีค่าเฉลี่ยร้อยละ 77.57  ด้านการอ่านรู้เรื่อง มีค่าเฉลี่ยร้อยละ 72.35 รวม 2 ด้าน มีค่าเฉลี่ยร้อยละ 74.96 ซึ่งมีค่าเฉลี่ยสูงกว่าระดับประเทศ + 4.30 ผู้เรียนชั้นประถมศึกษาปีที่ 6 มีผลการทดสอบทางการศึกษาขั้นพื้นฐาน   (O-NET) โรงเรียนมีคะแนนเฉลี่ย 38.19 มีคะแนนเฉลี่ยสูงกว่าเขตพื้นที่ทุกกลุ่มสาระและภาพรวมสูงกว่าเขตพื้นที่ +3.55 มีคะแนนเฉลี่ยสูงกว่าระดับประเทศ 2 กลุ่มสาระ คือ ภาษาไทย  วิทยาศาสตร์  และมีคะแนนเฉลี่ยภาพรวมสูงกว่าประเทศ +0.21 ผู้เรียนมีความเป็นเลิศทางด้านวิชาการ มีความสามารถพิเศษอย่างหลากหลาย ทั้งด้านศิลปะ ดนตรี นาฏศิลป์และกีฬา ด้านศิลปะในปีการศึกษา 2562 ได้รับรางวัลเป็นที่ประจักษ์ ดังนี้ ได้รับโล่รางวัลจำนวน 2 รางวัล ถ้วยรางวัล จำนวน 6 รางวัล เหรียญรางวัล จำนวน 11 รางวัลและเกียรติบัตร จำนวน 144 รางวัล ผู้เรียนมีนิสัยรักการอ่าน ทำงานร่วมกับผู้อื่นได้ มีความเป็นผู้นำผู้ตามที่ดี กล้าพูด กล้าแสดงออกอย่างสร้างสรรค์ มีความรับผิดชอบ มีความรักชาติ ภูมิใจในความเป็นไทย มีคุณลักษณะอันพึงประสงค์ตามหลักสูตร มีสุขนิสัยสุขภาพกายและสุขภาพจิตที่ดี สามารถนำความรู้ไปใช้ศึกษาต่อในระดับที่สูงขึ้นและประยุกต์ใช้ในชีวิตประจำวันได้ มีความเป็นผู้นำผู้ตามที่ดี กล้าพูด กล้าแสดงออกต่อสาธารณชน มีจิตสำนึกในการอนุรักษ์ทรัพยากรธรรมชาติและสิ่งแวดล้อม รู้จักใช้จ่ายอย่างประหยัด อดออม มีความซื่อสัตย์ มีจิตสาธารณะ ซึ่งสอดคล้องกับจุดเน้น อัตลักษณ์และเอกลักษณ์ของโรงเรียน จุดเน้นของโรงเรียน “จิตอาสา ประหยัด นิยมไทย” อัตลักษณ์ “จิตอาสา” เอกลักษณ์ “ความสะอาด”โรงเรียนมี Best Practice เรื่อง “โรงเรียนปลอดขยะ” ที่มีหลักสูตรท้องถิ่นโดยบูรณาการการเรียนรู้เกี่ยวกับขยะในการจัดการเรียนการสอนในทุกกลุ่มสาระและทุกระดับชั้น  ใช้กระบวนการพัฒนาผู้เรียนด้วยกิจกรรม  วิธีการที่หลากหลาย ส่งเสริมให้ครูจัดการเรียนการสอนที่เน้นผู้เรียนเป็นสำคัญ จัดกิจกรรมการเรียนการสอนให้ผู้เรียนเรียนรู้โดยการคิด การฝึกปฏิบัติจริง มีการใช้กระบวนการ วิธีการและแหล่งเรียนรู้ที่หลากหลาย ให้นักเรียนแสวงหาความรู้จากสื่อเทคโนโลยีด้วยตนเองอย่างต่อเนื่อง นักเรียนมีส่วนร่วมในการจัดบรรยากาศ สภาพแวดล้อมที่เอื้อต่อการเรียนรู้ และผลวิจัยในชั้นเรียนของครูทุกคน สามารถช่วยแก้ปัญหาการเรียนรู้ของนักเรียนได้อย่างมีประสิทธิภาพ
ผู้เรียนมีความเป็นผู้นำ  ผู้ตามที่ดี  กล้าพูด กล้าแสดงออก  มีสุขภาพร่างกายที่แข็งแรง  มีสมรรถภาพร่างกายตามเกณฑ์  มีระเบียบวินัย  มีจิตสำนึกในการอนุรักษ์ทรัพยากรธรรมชาติและสิ่งแวดล้อม  รู้จักใช้จ่ายอย่างประหยัดอดออม  มีความซื่อสัตย์  มีจิตสาธารณะ  จนเป็นเอกลักษณ์ของสถานศึกษา เป็นที่ยอมรับของชุมชนและหน่วยงานต่าง ๆ ในด้านจิตอาสาและความสะอาด
มาตรฐานที่ 2 กระบวนการบริหารและการจัดการ
สถานศึกษามีการกำหนดวิสัยทัศน์และพันธกิจที่ชัดเจน  สอดคล้องกับบริบทของสถานศึกษา  ความต้องการของชุมชน  นโยบายของรัฐบาล  แผนการศึกษาแห่งชาติ  โรงเรียนบ้านนาทวีได้ให้บริการกับหน่วยงาน อื่น ๆ อย่างต่อเนื่อง  สนับสนุนสถานที่เพื่อให้หน่วยงานต่าง ๆ ที่มาใช้บริการ  เอื้อเฟื้อสถานที่ออกกำลังกาย  จัดงานสังสรรค์  สนับสนุนบุคลากรภายในโรงเรียนเป็นคณะกรรมการดำเนินงานของการศึกษานอกระบบ และสำนักงานเขตพื้นที่การศึกษาประถมศึกษาสงขลา เขต 3  จนเป็นที่ยอมรับของหน่วยงานต่าง ๆ และได้รับความชื่นชมจากทุกภาคส่วนอยู่เสมอ
โรงเรียนมีการวางแผนพัฒนาคุณภาพ  การบริหารจัดการและการพัฒนาบุคลกรในสถานศึกษาอย่างเป็นระบบ  บุคลากรมีขวัญและกำลังใจที่ดีในการปฏิบัติงานและมีความรับผิดชอบ  ปฏิบัติหน้าที่อย่างเต็มกำลังความรู้  ความสามารถ
	โรงเรียนบ้านนาทวี มีความพร้อมด้านสถานที่ มีบุคลากรที่มีความรู้และมีงบประมาณที่เพียงพอในการจัดหาและบริหารจัดการระบบเทคโนโลยี  โดยใช้ระบบวีดิโอคอนเฟอร์เรนส์  เพื่อให้นักเรียนได้รับความรู้โดยพร้อมเพรียงกันทั้งโรงเรียนให้ทันสมัย นักเรียนได้ศึกษาค้นคว้าหาความรู้  เรื่องราวที่ทันสมัยจากสื่อเทคโนโลยี  ทำให้นักเรียนมีผลสัมฤทธิ์พัฒนาดียิ่งขึ้น 
ครูและบุคลากรทุกคนมีความกระตือรือร้นในการพัฒนาตนเอง และได้รับโอกาสให้เข้าอบรมจากสถานศึกษาและหน่วยงานต่าง ๆ เป็นประจำจนมีความเชี่ยวชาญ  สามารถนำความรู้ที่ได้รับจากการอบรม  ศึกษาดูงานมาใช้กับนักเรียนในด้านการจัดการเรียนการสอนเชิงบูรณาการ  ใช้สื่อเทคโนโลยี และสามารถเป็นวิทยากรถ่ายทอดความรู้ให้แก่ครูและบุคลากรอื่น ๆ ได้เป็นอย่างดี  มีการจัดการเรียนการสอนเน้นผู้เรียนให้เกิดทักษะ  การคิดวิเคราะห์  สังเคราะห์  มีความคิดสร้างสรรค์  ได้อย่างมีคุณภาพ
สภาพแวดล้อมภายในห้องเรียนที่มีความปลอดภัยและเอื้อต่อการเรียนรู้  ทำให้ผู้เรียนเรียนรู้อย่างมีความสุข  ได้พัฒนาทั้งสติปัญญาและพฤติกรรมในการอยู่ร่วมกับผู้อื่นในสังคมให้ดียิ่งขึ้น  นักเรียนโรงเรียนบ้าน   นาทวีส่วนใหญ่จะมาโรงเรียนแต่เช้า  เพื่อมาช่วยกันทำความสะอาดบริเวณโรงเรียนในเนื้อที่ 32 ไร่  นักเรียนจิตอาสาจะช่วยกันทำความสะอาดจนเสร็จสิ้นเวลา 07.30น.  ซึ่งถือเป็นวิถีชีวิตของนักเรียนโรงเรียนบ้านนาทวี  ผู้เรียนมีจิตสำนึกในการอนุรักษ์และดูแลสิ่งแวดล้อมจนได้รับการยอมรับในเรื่องความสะอาด  ได้รับรางวัลพระราชทานโรงเรียนปลอดขยะ Zero Waste School ระดับประเทศ  จากสมเด็จพระเทพรัตนราชสุดาฯ สยามบรมราชกุมารี ในปี 2556  และโรงเรียนได้รักษามาตรฐานและคงสภาพ  ความสะอาด  ตั้งแต่ปี 2556  จนถึงปีปัจจุบัน  ได้รับคำชื่นชมจากผู้ปกครอง  ชุมชน และผู้ที่มาเยือนตลอดมา


มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญ
ครูมีทักษะและความสามารถด้านการสอน มีความมุ่งมั่นในการพัฒนาการเรียนการสอน จัดกิจกรรมการเรียนรู้ที่ส่งเสริมกระบวนการคิดของผู้เรียน ให้ผู้เรียนเรียนรู้จากการปฏิบัติจริง มีการใช้กระบวนการ วิธีการและแหล่งเรียนที่หลากหลาย ส่งเสริมให้ผู้เรียนรู้จักแสวงหาความรู้ด้วยตนเองจากสื่อและเทคโนโลยีต่าง ๆ อย่างต่อเนื่องและมีประสิทธิภาพ
	ครูมีความสามารถในการสอน มีความตั้งใจ มุ่งมั่น ในการพัฒนาการสอน โดยจัดกิจกรรมให้นักเรียนได้เรียนรู้ ครูมีกระบวนการจัดการเรียนการสอนที่เน้นผู้เรียนเป็นสำคัญ โดยครูตรวจสอบและประเมินผู้เรียนอย่างเป็นระบบและนำผลมาพัฒนาผู้เรียน
	ครูมีความสามารถในการสอน โดยการจัดกิจกรรมให้นักเรียนได้เรียนรู้ โดยการคิด การฝึกปฏิบัติจริง       มีการใช้กระบวนการ วิธีการที่หลากหลาย นักเรียนมีส่วนร่วมในการจัดบรรยากาศ สภาพแวดล้อมที่เอื้อต่อการเรียนรู้ และผลวิจัยในชั้นเรียนของครูทุกคน สามารถช่วยแก้ปัญหาการเรียนรู้ของนักเรียนได้อย่างมีประสิทธิภาพ และได้รับการตรวจ ประเมิน พร้อมทั้งให้คำแนะนำจากคณะกรรมการวิจัยของเขตพื้นที่การศึกษา
นักเรียนมีพฤติกรรมตามคุณลักษณะที่พึงประสงค์ตามเกณฑ์ที่โรงเรียนกำหนดในระดับดีเยี่ยม
นักเรียนมีจิตอาสา ช่วยเหลือ ดูแลและรักษาความสะอาดของโรงเรียน 
จากการบริหารจัดการโดยการมีส่วนร่วมตามยุทธศาสตร์ “ร่วมคิด ร่วมทำ ร่วมพัฒนา” ทำให้โรงเรียนบ้านนาทวี มีเป้าหมาย วิสัยทัศน์และพันธกิจที่สอดคล้องกับสภาพปัญหา ความต้องการพัฒนาของสถานศึกษา โดยอ้างอิงจากแนวนโยบายการปฏิรูปการศึกษา ความต้องการของชุมชน ท้องถิ่น แนวทางการปฏิรูปตามแผนการศึกษาแห่งชาติ  และได้จัดทำแผนพัฒนาคุณภาพการจัดการศึกษา แผนปฏิบัติงานประจำปีให้สอดคล้องกับการพัฒนาผู้เรียนทุกกลุ่มเป้าหมายโดยผู้เกี่ยวข้องและเครือข่ายการพัฒนาคุณภาพสถานศึกษามีส่วนร่วมในการวางแผน คณะครูและบุคลากรได้รับสนับสนุนงบประมาณในการพัฒนาการเรียนการสอน มีการนิเทศในสถานศึกษาอย่างต่อเนื่องและสม่ำเสมอ มีขวัญกำลังใจที่ดี พร้อมที่จะพัฒนาคุณภาพการศึกษาในทุก ๆ ด้าน ภายใต้การบริหารงานตามหลักธรรมาภิบาล แนวคิดปรัชญาของเศรษฐกิจพอเพียง และการร่วมระดมทรัพยากรทางการศึกษาจากเครือข่ายต่าง ๆ เช่น ชุมชน ผู้ปกครอง ศิษย์เก่า สภาพพื้นที่ภายในโรงเรียนภายในและภายนอกโรงเรียน เป็นแหล่งเรียนรู้ที่สะอาด ปลอดภัยมีคุณภาพ  ผู้เรียนและชุมชนเกิดการเรียนรู้อย่างต่อเนื่อง เป็นสถานที่สำหรับหน่วยงาน และชุมชนเข้ามาใช้บริการด้านการประชุม อบรมสัมมนา เป็นต้นแบบที่ดีแก่หน่วยงานอื่น ๆ เข้ามาศึกษาดูงานการบริหารจัดการ จากการดำเนินการดังกล่าวข้างต้น ทำให้โรงเรียนได้รับการยอมรับจากชุมชน หน่วยงานภาครัฐและเป็นต้นแบบในการบริหารจัดการด้านต่าง ๆ
แนวทางการพัฒนาในอนาคต
	1.  การจัดกิจกรรมการเรียนรู้ที่เน้นการพัฒนาผู้เรียนเป็นรายบุคคลได้ชัดเจนขึ้น
	2.  การส่งเสริมให้ครูเห็นความสำคัญของการจัดการเรียนรู้โดยเน้นผู้เรียนเป็นสำคัญ การจัดทำการวิจัยในชั้นเรียนเพื่อพัฒนาผู้เรียนให้สามารถเรียนรู้ได้เต็มศักยภาพ
	3.  การพัฒนาบุคลากรโดยการส่งเข้าบุคลากรเข้ารับการอบรม ศึกษาดูงาน แลกเปลี่ยนเรียนรู้ในงานที่ได้รับมอบหมาย ติดตามผลการนำไปใช้และผลที่เกิดกับผู้เรียนอย่างต่อเนื่อง
	4.  การพัฒนาสถานศึกษาให้เป็นสังคมแห่งการเรียนรู้ของชุมชนและโรงเรียนชั้นดีของจังหวัดสงขลา
ความต้องการและการช่วยเหลือ
	1.  การพัฒนาครูผู้สอนในการจัดกิจกรรมการเรียนรู้ที่สอดคล้องกับการพัฒนาผู้เรียนในศตวรรษที่ 21
	2.  การสร้างข้อสอบที่สอดคล้องกับมาตรฐานการเรียนรู้ตามแนวทางการประเมินในระดับต่าง ๆ เช่น  
O-NET , NT , LAS  เป็นต้น
	3.  การจัดสรรครูผู้สอนให้ตรงตามวิชาเอกที่โรงเรียนมีความต้องการและจำเป็น

ผู้อำนวยการโรงเรียนบ้านนาทวี

